section_heading: Povijest
paragraph_text: U početnim zamislima samostan je trebao biti oaza za oporavak bolesnih sestara i nastavnica iz Zavoda sv. Josipa u Sarajevu. Vremenom se pokazao kao iznimna dobrotvorna ustanova, jer je činio dobra djela svima koji su pokucali na vrata ovog samostana, osobito prema susjedima pravoslavcima. Zbog toga je samostan došao na glas "gostinjca siromaha". Sestre ovog samostana su prije Drugog svjetskog rata prosvjetno, socijalno i karitativno djelovale u ovom mjestu i ovoj župi.